আয়ার গাফিলতিতে বদলে গেল শিশু। আর তা ঘিরেই উত্তেজনা ছড়াল মানিকতলা ইএসআই হাসপাতালে। যদিও, ভুল শুধরে নিয়েছে হাসপাতাল কর্তৃপক্ষ। কর্তব্য গাফিলতির জন্য দুই আয়াকে কাজে আসতে বারণ করা হয়েছে। ৩ নার্স ও নার্সিং ইনচার্জের বিরুদ্ধে ব্যবস্থা নেওয়ার সুপারিশ করেছেন সুপার।
 ওয়েব ডেস্ক: আয়ার গাফিলতিতে বদলে গেল শিশু। আর তা ঘিরেই উত্তেজনা ছড়াল মানিকতলা ইএসআই হাসপাতালে। যদিও, ভুল শুধরে নিয়েছে হাসপাতাল কর্তৃপক্ষ। কর্তব্য গাফিলতির জন্য দুই আয়াকে কাজে আসতে বারণ করা হয়েছে। ৩ নার্স ও নার্সিং ইনচার্জের বিরুদ্ধে ব্যবস্থা নেওয়ার সুপারিশ করেছেন সুপার। শিশুবদল ঘিরে হুলুস্থুল মানিকতলায়। ঘটনার সূত্রপাত শুক্রবার। ওই দিন দুপুরে esi হাসপাতালে শিশুকন্যার জন্ম দেন কাঁচরাপাড়ার বাসিন্দা কৃষ্ণপ্রসাদের স্ত্রী। একই সময়ে কন্যা সন্তানের জন্ম দেন বেলেঘাটার বাসিন্দা বিশ্বনাথ দাসের স্ত্রীও। দুটি শিশুর ওজন কাছাকাছি। ১০টা নাগাদ শিশুদুটিকে মায়েদের কাছে দেওয়া হয়। এপর্যন্ত সব ঠিকই ছিল। গোলমাল শুরু হয় শনিবার সন্ধেয়। এরপরই বেঁকে বসেন কৃষ্ণপ্রসাদবাবু। শিশুবদলের অভিযোগ করেন সুপারের কাছে। মানিকতলা থানাতেও অভিযোগ করেন তিনি। কর্তব্যে গাফিলতির অভিযোগে কর্তব্যরত ২ আয়াকে কাজে আসতে বারণ করা হয়েছে। শিশুকন্যাদুটির DNA টেস্টের দাবিতে অনড় কৃষ্ণপ্রসাদবাবু। যদিও, এনিয়ে কোনও অভিযোগ করতে চাননি অপর শিশুকন্যার বাবা বিশ্বনাথ দাস।